INDOKOLÁS

2014. április 15-én a Bizottság elfogadta, majd benyújtotta a Tanácsnak az Európai Unió és tagállamai, valamint Ukrajna közötti, közös légtér létrehozásáról szóló megállapodás megkötéséről szóló határozatra irányuló javaslatot (COM(2014)17 final).

Ez a javaslat a fent említett javaslatot módosítja. Az említett megállapodásnak az Unió nevében történő aláírásáról és ideiglenes alkalmazásáról szóló határozatra irányuló módosított javaslatot kíséri. A javasolt módosítások alapvetően szerkesztési jellegűek.

A Tanácsban történő megvitatás megkönnyítése érdekében a teljes szöveg módosított javaslatként kerül előterjesztésre.

2014/0007 (NLE)

Módosított javaslat

A TANÁCS HATÁROZATA

az Unió és tagállamai, valamint Ukrajna közötti, közös légtér létrehozásáról szóló megállapodásnak az Unió nevében történő megkötéséről

AZ EURÓPAI UNIÓ TANÁCSA**,**

tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (6) bekezdésének a) pontjával,

tekintettel az Európai Bizottság javaslatára,

tekintettel az Európai Parlament véleményére**,**

mivel:

(1) Az (EU) [xxxx/xx] tanácsi határozattal[[1]](#footnote-1) összhangban az Európai Unió és tagállamai, valamint Ukrajna közötti, közös légtér létrehozásáról szóló megállapodást (a továbbiakban: a megállapodás) (xxxx/xx/xx)-án/-én aláírták, figyelemmel annak egy későbbi időpontban történő megkötésére.

(2) A megállapodást valamennyi tagállam megerősítette.

(3) A megállapodást az Unió nevében jóvá kell hagyni,

ELFOGADTA EZT A HATÁROZATOT:

1. cikk

Az Európai Unió és tagállamai, valamint Ukrajna közötti, közös légtér létrehozásáról szóló megállapodást a Tanács az Unió nevében jóváhagyja.

2. cikk

A Tanács elnöke kijelöli azt a személyt, aki jogosult az Unió nevében megtenni a megállapodás 38. cikkében előírt értesítést annak kifejezésére, hogy az Unió a megállapodást magára nézve jogilag kötelező erejűnek ismeri el.

3. cikk

Ez a határozat az elfogadásának napján lép hatályba.

Kelt Brüsszelben, -án/-én.

 a Tanács részéről

 az elnök

 […]

1. A Tanács határozata [xx/xx/xxxx] az Unió és tagállamai, valamint Ukrajna közötti, közös légtér létrehozásáról szóló megállapodásnak az Európai Unió nevében történő aláírásáról és ideiglenes alkalmazásáról (HL L [xx]., [xx], [xx]. o.). [↑](#footnote-ref-1)